**แบบสัญญาให้ทุนสนับสนุนจากกองทุนพัฒนาสื่อปลอดภัยและสร้างสรรค์**

เลขที่สัญญา /

**สัญญาให้ทุนสนับสนุน**

**จากกองทุนพัฒนาสื่อปลอดภัยและสร้างสรรค์**

สัญญาฉบับนี้ทำขึ้น ณ สำนักงานกองทุนพัฒนาสื่อปลอดภัยและสร้างสรรค์ ตั้งอยู่เลขที่ ๓๘๘ อาคารเอส.พี. (ไอบีเอ็ม) ชั้น ๖ อาคารเอ ถนนพหลโยธิน แขวงสามเสนใน เขตพญาไท กรุงเทพมหานคร ๑๐๔๐๐ เมื่อวันที่.................เดือน..........................พ.ศ. .... ระหว่าง กองทุนพัฒนาสื่อปลอดภัยและสร้างสรรค์ โดย นายธนกร ศรีสุขใส ตำแหน่ง ผู้จัดการกองทุนพัฒนาสื่อปลอดภัยและสร้างสรรค์ ซึ่งต่อไปในสัญญานี้เรียกว่า “ผู้ให้ทุน” ฝ่ายหนึ่ง กับ (นาย/นาง/นางสาว) ชื่อ............... นามสกุล...................... อยู่บ้านเลขที่.............. หมู่............ถนน.......................แขวง/ตำบล......................เขต/อำเภอ.............................จังหวัด...................รหัสไปรษณีย์........... โทรศัพท์...................... ผู้ถือบัตรประจำตัวประชาชน/บัตรประจำตัวเจ้าหน้าที่ของรัฐดังปรากฏตามสำเนาเอกสารแนบท้ายสัญญานี้ ทำงานในตำแหน่ง................................หน่วยงาน......................... สถานที่ตั้ง................................ โทรศัพท์........................... โทรสาร ............................ซึ่งต่อไปในสัญญานี้เรียกว่า “ผู้รับทุน” อีกฝ่ายหนึ่ง

โดยที่ผู้ให้ทุนมีวัตถุประสงค์ที่จะให้ทุนแก่โครงการหรือกิจกรรมที่เกี่ยวข้องกับการพัฒนาสื่อปลอดภัยและสร้างสรรค์ ซึ่งสอดคล้องกับวัตถุประสงค์ของกองทุนพัฒนาสื่อปลอดภัยและสร้างสรรค์ตามพระราชบัญญัติกองทุนพัฒนาสื่อปลอดภัยและสร้างสรรค์ พ.ศ. ๒๕๕๘ จึงได้จัดสรรเงินทุนสนับสนุนแก่โครงการหรือกิจกรรมดังกล่าว ให้แก่หน่วยงานภาครัฐ และ/หรือหน่วยงานภาคเอกชน นิติบุคคล บุคคลธรรมดา องค์กรชุมชน องค์กรเอกชนและ/หรือองค์กรสาธารณประโยชน์ เป็นผู้รับทุนเพื่อดำเนินการโครงการหรือกิจกรรมตามวัตถุประสงค์แห่งสัญญานี้

โดยที่ผู้ให้ทุนได้ตกลงมอบทุนสนับสนุนให้แก่ผู้รับทุนและผู้รับทุนจะดำเนินการตามวัตถุประสงค์ของกองทุนพัฒนาสื่อปลอดภัยและสร้างสรรค์ภายใต้เงื่อนไขและข้อกำหนดแห่งสัญญานี้

คู่สัญญาจึงตกลงกันมีข้อความดังต่อไปนี้

**ข้อ ๑** ผู้ให้ทุนตกลงให้ทุนสนับสนุนโครงการหรือกิจกรรม “......................................................” ให้แก่ผู้รับทุน ตามประกาศคณะกรรมการกองทุนพัฒนาสื่อปลอดภัยและสร้างสรรค์ เรื่อง การเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนพัฒนาสื่อปลอดภัยและสร้างสรรค์ ประจำปี 2565 และตามรายละเอียดโครงการหรือกิจกรรมและ/หรือเงื่อนไขตามข้อเสนอโครงการเพื่อขอรับการจัดสรรเงินสนับสนุน ตามประกาศข้างต้นตามเอกสารผนวก ๑ และ ๒ แนบท้ายสัญญา เป็นเงินจำนวนทั้งสิ้น...............................บาท (.............................................) ซึ่งโครงการหรือกิจกรรมที่ได้รับอนุมัติเงินจำนวนดังกล่าว ต่อไปในสัญญานี้เรียกว่า “โครงการ”

ผู้รับทุนจะต้องดำเนินโครงการและส่งมอบงานของโครงการตามสัญญาให้แล้วเสร็จภายใน.....................................................(..............................) วัน/เดือน นับถัดจากวันที่ลงนามในสัญญานี้

**ข้อ ๒** ผู้ให้ทุนจะจ่ายเงินให้แก่ผู้รับทุนโดยโอนเงินเข้าบัญชีธนาคารที่ผู้รับทุนเปิดบัญชีไว้ภายใต้ ชื่อบัญชี “พปส. โครงการ............................................................................................................” ประเภทบัญชีออมทรัพย์ ตามสำเนาสมุดบัญชีธนาคาร เอกสารผนวก ๓ แนบท้ายสัญญา หรือในกรณีที่ผู้ให้ทุนได้พิจารณาอนุมัติให้โอนเงินเข้าบัญชีธนาคารของผู้รับทุนโดยผู้รับทุนไม่ต้องเปิดบัญชีไว้ภายใต้ชื่อบัญชี “พปส. โครงการ..........................................................................................” ดังกล่าวข้างต้น ก่อนลงนามในสัญญานี้ ซึ่งผู้ให้ทุนจะจ่ายเงินให้แก่ผู้รับทุนโดยโอนเงินเข้าบัญชีธนาคารที่ผู้รับทุนได้ยื่นขอให้ผู้ให้ทุนพิจารณาอนุมัติดังกล่าว ตามเอกสารผนวก ๔ แนบท้ายสัญญานี้

โดยมีรายละเอียดจำนวนเงินที่จ่ายในแต่ละงวดและเงื่อนไขการจ่ายเงิน ดังนี้

**งวดที่ ๑** จำนวนเงิน...........................บาท (.......................) หรือร้อยละ...........(.......) ของเงินทุนสนับสนุนที่ได้รับอนุมัติจากคณะอนุกรรมการบริหารกองทุนพัฒนาสื่อปลอดภัยและสร้างสรรค์ หลังจากผู้รับทุนลงนามในสัญญา

**งวดที่ ๒** จำนวนเงิน...........................บาท (.......................) หรือร้อยละ...........(.......) ของเงินทุนสนับสนุนที่ได้รับอนุมัติจากคณะอนุกรรมการบริหารกองทุนพัฒนาสื่อปลอดภัยและสร้างสรรค์ หลังจากผู้รับทุนมีผลการดำเนินงาน/ความก้าวหน้าของการดำเนินโครงการ ดังนี้ (รายละเอียดตามเอกสารผนวก 5 แนบท้ายสัญญา) และผู้รับทุนได้ขออนุมัติเบิกเงินพร้อมส่งมอบรายงานความก้าวหน้าการทำโครงการและรายงานการใช้จ่ายเงินที่ได้รับในงวดที่ ๑ ทั้งในรูปแบบเอกสาร จำนวน 2 (สอง) ชุด และรูปแบบข้อมูลอิเล็กทรอนิกส์ในรูปแบบไฟล์ Microsoft Word และ PDF/Adobe Acrobat ที่บันทึกลงใน CD - ROM จำนวน ๑ (หนึ่ง) ชุด ภายใน 15 (สิบห้า) วัน นับแต่วันสิ้นงวด ตามระยะเวลาและเงื่อนไขที่กำหนดไว้ในแผนปฏิบัติการและแผนการใช้จ่ายเงินโครงการ เอกสารผนวก ๕ แนบท้ายสัญญา ให้แก่ผู้ให้ทุน และผู้ให้ทุนได้ประเมินและให้ความเห็นชอบในรายงานดังกล่าวเรียบร้อยแล้ว

**งวดที่ ๓** จำนวนเงิน...........................บาท (.......................) หรือร้อยละ...........(.......) ของเงินทุนสนับสนุนที่ได้รับอนุมัติจากคณะอนุกรรมการบริหารกองทุนพัฒนาสื่อปลอดภัยและสร้างสรรค์หลังจากผู้รับทุนได้ขออนุมัติเบิกเงินพร้อมส่งมอบรายงานความก้าวหน้าการทำโครงการและรายงาน การใช้จ่ายเงินที่ได้รับในงวดที่ 2 รายงานผลการดำเนินโครงการฉบับสมบูรณ์ที่ผ่านการประเมินและได้รับ การปรับปรุงแก้ไข (ถ้ามี) แบบสรุปการใช้จ่ายเงินโครงการ ทั้งในรูปแบบเอกสาร จำนวน 2 (สอง) ชุด และรูปแบบข้อมูลอิเล็กทรอนิกส์ในรูปแบบไฟล์ Microsoft Word และ PDF/Adobe Acrobat ที่บันทึก ลงใน CD-ROM จำนวน ๑ (หนึ่ง) ชุด พร้อมผลงานและ/หรือต้นแบบผลิตภัณฑ์ที่ได้จากการดำเนินงานโครงการ (ถ้ามี) และอื่น ๆ ตามเงื่อนไขที่ระบุไว้ในแผนปฏิบัติการและแผนการใช้จ่ายเงินโครงการ ตามเอกสารผนวก ๕ แนบท้ายสัญญา จนครบถ้วน ภายใน 30 (สามสิบ) วัน นับแต่วันสิ้นงวด ตามระยะเวลาและเงื่อนไขที่กำหนดไว้ในแผนปฏิบัติการและแผนการใช้จ่ายเงินโครงการ เอกสารผนวก ๕ แนบท้ายสัญญา และผู้ให้ทุนได้ประเมินและให้ความเห็นชอบในรายงาน ผลงานและ/หรือต้นแบบผลิตภัณฑ์ที่ได้จากการดำเนินงานโครงการ (ถ้ามี) ดังกล่าวเรียบร้อยแล้ว

ในกรณีที่ผู้ให้ทุนเห็นสมควรให้ผู้รับทุนแก้ไขรายงานความก้าวหน้าของโครงการหรือรายงาน ผลการดำเนินโครงการฉบับสมบูรณ์ และ/หรือผลงาน หรือต้นฉบับผลิตภัณฑ์ ที่ได้จากการดำเนินงานโครงการ (ถ้ามี) รายงานการใช้จ่ายเงินหรือแบบสรุปการใช้จ่ายเงินที่ได้รับจากกองทุน หรือเอกสารอื่นใดที่ได้รับจาก ผู้รับทุนในงวดใด ๆ ผู้ให้ทุนจะแจ้ง และ/หรือให้คำแนะนำตามความเหมาะสมแก่ผู้รับทุนเป็นหนังสือและ ผู้รับทุนจะต้องดำเนินการแก้ไขด้วยค่าใช้จ่ายของผู้รับทุนให้แล้วเสร็จภายใน 15 (สิบห้า) วัน นับแต่วันที่ ได้รับแจ้งเป็นหนังสือจากผู้ให้ทุน

หากผู้รับทุนนำส่งรายงานความก้าวหน้าของโครงการหรือรายงานผลการดำเนินโครงการ ฉบับสมบูรณ์ และ/หรือผลงาน หรือต้นฉบับผลิตภัณฑ์ที่ได้จากการดำเนินงานโครงการ (ถ้ามี) รายงานการ ใช้จ่ายเงินหรือแบบสรุปการใช้จ่ายเงินตามวรรคแรกล่าช้า ผู้ให้ทุนอาจถือว่าผู้รับทุนเป็นผู้ส่งงานล่าช้า ตามหลักเกณฑ์ วิธีการและเงื่อนไขที่คณะกรรมการกองทุนพัฒนาสื่อปลอดภัยและสร้างสรรค์กำหนด ตามเอกสารผนวก ๖ แนบท้ายสัญญานี้

ในการให้ทุนตามสัญญานี้ หากมีเหตุจำเป็นหรือเหตุอันสมควร ผู้ให้ทุนสงวนสิทธิ์ที่จะปรับลดวงเงิน ยุติการสนับสนุน หรือยกเลิกสัญญา แก้ไขเพิ่มเติม หรือเปลี่ยนแปลงโครงการได้ตามความเหมาะสม โดยผู้รับทุนไม่มีสิทธิเรียกค่าใช้จ่ายหรือค่าเสียหายใด ๆ จากผู้ให้ทุน

หากมีเงินเหลือเมื่อสิ้นสุดโครงการ ผู้รับทุนจะต้องคืนเงินที่เหลือทั้งหมดพร้อมทั้งดอกเบี้ยหรือผลประโยชน์อื่นใดที่เกิดจากเงินทุนสนับสนุนตามโครงการให้แก่ผู้ให้ทุน ภายใน 15 (สิบห้า) วัน นับแต่วันที่ผู้รับทุนส่งมอบผลงานตามโครงการแล้วเสร็จ

**ข้อ ๓** ผู้รับทุนต้องเริ่มดำเนินการตามโครงการทันทีนับแต่วันลงนามในสัญญานี้ หากผู้รับทุนมิได้ดำเนินการภายใน ๓๐ (สามสิบ) วัน นับจากวันลงนามในสัญญาผู้ให้ทุนมีสิทธิบอกเลิกสัญญาได้

**ข้อ ๔** ผู้รับทุนตกลงที่จะปฏิบัติตามข้อบังคับคณะกรรมการกองทุนพัฒนาสื่อปลอดภัยและสร้างสรรค์ว่าด้วยหลักเกณฑ์และวิธีการจัดสรรเงินแก่โครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์ พ.ศ. ๒๕๖๐ ตามเอกสารผนวก ๖ แนบท้ายสัญญานี้ และตกลงที่จะปฏิบัติตามระเบียบ ข้อบังคับ ข้อกำหนด ประกาศ หลักเกณฑ์อื่นใดของผู้ให้ทุนที่เกี่ยวกับการให้เงินทุนเพื่อส่งเสริมและสนับสนุนโครงการหรือกิจกรรมที่เกี่ยวกับการผลิต การวิจัยและการพัฒนาสื่อปลอดภัยและสร้างสรรค์ทั้งที่มีผลใช้บังคับอยู่ในขณะทำสัญญานี้ และที่จะออกใช้บังคับในภายหน้าอย่างเคร่งครัด และให้ถือว่า ระเบียบ ข้อบังคับ ข้อกำหนด ประกาศ หลักเกณฑ์ของผู้ให้ทุนดังกล่าวเป็นส่วนหนึ่งของสัญญานี้

**ข้อ ๕** ผู้รับทุนต้องดำเนินงานโครงการให้เสร็จเรียบร้อยตามวัตถุประสงค์ของโครงการและภายในกำหนดเวลาตามข้อ 1 และตามแผนปฏิบัติการและตามแผนการใช้จ่ายเงินในเอกสารผนวก ๕ แนบท้ายสัญญานี้ ทั้งนี้ ผู้รับทุนต้องเป็นผู้ดำเนินโครงการด้วยตนเอง และจะต้องไม่นำงานในโครงการทั้งหมดหรือบางส่วนไปให้ผู้อื่นดำเนินการแทน เว้นแต่จะได้รับความยินยอมเป็นหนังสือจากผู้ให้ทุนก่อน

**ข้อ ๖** ผู้รับทุนต้องใช้เงินทุนสนับสนุนที่ได้รับจากผู้ให้ทุนในการดำเนินงานโครงการให้สำเร็จ ตามความมุ่งหมายของผู้ให้ทุน ในกรณีที่เกิดอุปสรรคจนไม่สามารถดำเนินงานโครงการต่อไปได้ด้วยเหตุประการใดก็ดี ผู้รับทุนต้องรีบมีหนังสือแจ้งให้ผู้ให้ทุนทราบโดยทันที เพื่อพิจารณาหาทางแก้ไขหรือให้ดำเนินการใด ๆ ตามที่ผู้ให้ทุนจะเห็นสมควร

ในกรณีที่เกิดอุปสรรคดังกล่าวในวรรคแรก หากผู้ให้ทุนพิจารณาแล้วเห็นว่า ผู้รับทุนไม่สามารถ แก้ไขได้ภายในกำหนดเวลาที่ผู้ให้ทุนเห็นสมควรหรือไม่สามารถดำเนินการตามโครงการต่อไปได้ ผู้ให้ทุนมีสิทธิบอกเลิกสัญญา ทั้งนี้ หากผู้ให้ทุนเห็นว่าปัญหาหรืออุปสรรคนั้นมิได้เกิดขึ้นจากความผิดของผู้รับทุน ผู้รับทุนจะต้องคืนเงินทุนเฉพาะส่วนที่เหลือจากการดำเนินการที่ผู้รับทุนได้รับไปแล้ว แล้วแต่ผู้ให้ทุนจะพิจารณา โดยผู้รับทุนจะต้องคืนเงินดังกล่าวให้แก่ผู้ให้ทุน ภายใน 15 (สิบห้า) วัน นับแต่วันที่ผู้ให้ทุนบอกเลิกสัญญา แต่หากผู้ให้ทุนเห็นว่าปัญหาหรืออุปสรรคนั้นเกิดขึ้นจากความผิดของผู้รับทุน ผู้รับทุนจะต้องคืนเงินทุนทั้งหมดที่ได้รับไปแล้ว พร้อมดอกเบี้ยในอัตราร้อยละ 5 (ห้า) ต่อปี ให้แก่ผู้ให้ทุนภายใน 15 (สิบห้า) วัน นับแต่วันที่ผู้ให้ทุนบอกเลิกสัญญา และผู้ให้ทุนอาจถือว่าผู้รับทุนกระทำผิดตามสัญญานี้ ทั้งนี้ ในกรณีเกิดความเสียหาย แก่ผู้ให้ทุน ผู้รับทุนตกลงยินยอมชดใช้ค่าเสียหายที่เกิดขึ้นจริงทั้งหมดแก่ผู้ให้ทุนทุกประการ

การวินิจฉัยว่าปัญหาหรืออุปสรรคในการดำเนินโครงการดังกล่าวในวรรคสองเกิดจากความผิดของผู้รับทุนหรือไม่นั้น ให้เป็นสิทธิของผู้ให้ทุนเป็นผู้วินิจฉัยชี้ขาดและให้เป็นที่สุด

**ข้อ ๗** กรณีที่มีเหตุสุดวิสัย หรือเหตุใด ๆ อันเนื่องมาจากความผิดหรือความบกพร่องของผู้ให้ทุน หรือเหตุจากพฤติการณ์อันหนึ่งอันใดที่ผู้รับทุนไม่ต้องรับผิดตามกฎหมาย ทำให้ผู้รับทุนไม่สามารถดำเนินงานโครงการให้แล้วเสร็จตามกำหนดเวลาแห่งสัญญานี้ได้ ผู้ให้ทุนมีสิทธิสั่งระงับโครงการชั่วคราว และผู้รับทุน มีสิทธิได้รับการขยายระยะเวลาการทำโครงการออกไปได้โดยให้อยู่ในดุลพินิจของผู้ให้ทุนจะพิจารณาสั่งระงับโครงการไว้ชั่วคราวหรือขยายเวลาการทำโครงการตามที่เห็นสมควร โดยผู้รับทุนจะต้องแจ้งเหตุหรือพฤติการณ์ดังกล่าวเป็นหนังสือให้ผู้ให้ทุนทราบโดยเร็ว

**ข้อ ๘** รายชื่อของหัวหน้าโครงการและผู้ร่วมโครงการ และรายละเอียดของโครงการตามที่ปรากฏ ในเอกสารผนวก ๒ แนบท้ายสัญญานี้ ผู้รับทุนจะเปลี่ยนแปลงไม่ได้ เว้นแต่จะได้รับความยินยอมเป็นหนังสือจากผู้ให้ทุนก่อน

**ข้อ ๙** ในกรณีที่มีความจำเป็น ผู้รับทุนอาจขอเปลี่ยนแปลงหรือปรับปรุงรายละเอียดโครงการและรายจ่ายงบประมาณในหมวดต่าง ๆ หรือขอเปลี่ยนแปลงบุคลากรหลักหรือแผนปฏิบัติการ หรือขอขยายระยะเวลาดำเนินโครงการ หรือรายละเอียดอื่นใดได้ และผู้รับทุนต้องได้รับการอนุมัติเป็นหนังสือจากผู้ให้ทุนก่อนดำเนินการใด ๆ ตามคำขอ

การพิจารณาอนุมัติตามวรรคแรกให้อยู่ในดุลยพินิจของผู้ให้ทุนที่จะพิจารณาตามที่เห็นสมควร และผู้รับทุนต้องปฏิบัติตามเงื่อนไขที่ผู้ให้ทุนกำหนด (ถ้ามี) ทั้งนี้ การขอขยายระยะเวลาดำเนินโครงการ จะขอขยายได้ไม่เกิน ๒ (สอง) ครั้ง ครั้งละไม่เกิน ๖ (หก) เดือน โดยได้รับความยินยอมเป็นหนังสือจากผู้ให้ทุน

การขอตามวรรคแรก ผู้รับทุนต้องทำเป็นหนังสือแจ้งพร้อมแสดงเหตุผลและความจำเป็นและต้องกระทำก่อนระยะเวลาโครงการตามสัญญาสิ้นสุดไม่น้อยกว่า 30 (สามสิบ) วัน

**ข้อ ๑๐** ผู้ให้ทุนจะไม่พิจารณาอนุมัติกิจกรรมย้อนหลัง ในกรณีที่โครงการได้ดำเนินงานไปแล้ว ไม่ว่ากรณีใด ๆ ทั้งสิ้น

**ข้อ ๑๑** ผู้รับทุนต้องควบคุมและรับผิดชอบการใช้เงินทุนที่ได้รับ เพื่อดำเนินโครงการตามสัญญานี้อย่างคุ้มค่า ประหยัด รอบคอบ และจัดทำหลักฐานทางบัญชีและเอกสารด้านการเงินเกี่ยวกับการใช้จ่ายเงินทุนเพื่อให้ผู้ให้ทุนตรวจสอบได้ตลอดเวลา หรือนำส่งผู้ให้ทุนตามที่ผู้ให้ทุนร้องขอ

**ข้อ ๑๒** ผู้รับทุนต้องเสนอรายงานความก้าวหน้าของโครงการต่อผู้ให้ทุนตามหลักเกณฑ์และวิธีการที่ผู้ให้ทุนกำหนด ภายหลังจากวันเริ่มต้นดำเนินงานโครงการ และต้องยินยอมให้ผู้ให้ทุนหรือเจ้าหน้าที่ที่ได้รับมอบหมายจากผู้ให้ทุนเข้าติดตาม ตรวจสอบ และประเมินผลการดำเนินงานโครงการ รวมถึงตรวจสอบหลักฐานการดำเนินโครงการ เอกสารทางการเงิน การบัญชี และหรือเอกสารหลักฐานอื่นของโครงการหรือที่ใช้สำหรับการทำโครงการได้ทุกระยะ

ในกรณีที่ผลจากการติดตาม ตรวจสอบ และประเมินผล มีรายงานที่ระบุให้เห็นถึงความล้มเหลวของโครงการที่ได้รับทุน ผู้ให้ทุนสามารถบอกเลิกสัญญาได้และผู้ให้ทุนอาจถือว่าผู้รับทุนกระทำผิดตามสัญญานี้

**ข้อ ๑๓** ในกรณีที่โครงการของผู้รับทุนได้กำหนดให้มีการจัดซื้อหรือจัดจ้างทำวัสดุและหรือครุภัณฑ์เพื่อใช้สำหรับการดำเนินโครงการตามสัญญานี้ หากสิ่งของดังกล่าวเป็นครุภัณฑ์ ผู้รับทุนต้องระบุข้อความไว้ที่ครุภัณฑ์ดังกล่าวทุกรายการว่า “จัดซื้อโดยทุนสนับสนุนจากกองทุนพัฒนาสื่อปลอดภัยและสร้างสรรค์ หรือข้อความที่สื่อความหมายให้เข้าใจได้ว่าเป็นการจัดซื้อโดยเงินทุนสนับสนุนจากกองทุนพัฒนาสื่อปลอดภัยและสร้างสรรค์ (ระบุปีที่จัดหา)” พร้อมทั้งมีตราสัญลักษณ์ของผู้ให้ทุนปรากฏให้เห็นชัดเจน และให้ครุภัณฑ์ดังกล่าว ตกเป็นกรรมสิทธิ์ของผู้ให้ทุน เว้นแต่คู่สัญญาจะตกลงกันเป็นอย่างอื่น

ในกรณีที่ผู้รับทุนมีความจำเป็นต้องจัดซื้อหรือจัดจ้างทำวัสดุและหรือครุภัณฑ์เพิ่มเติมในระหว่างการดำเนินการโครงการซึ่งมิได้ระบุรายละเอียดไว้ในข้อเสนอโครงการ ผู้รับทุนจะต้องจัดส่งรายการ รายละเอียดราคา พร้อมคำชี้แจงความจำเป็นในการจัดซื้อหรือจัดจ้างเป็นหนังสือให้ผู้ให้ทุนพิจารณาอนุมัติก่อน จึงจะดำเนินการจัดซื้อหรือจัดจ้างได้ เมื่อได้จัดซื้อหรือจัดจ้างเสร็จแล้ว ผู้รับทุนต้องระบุข้อความไว้ที่ครุภัณฑ์ดังกล่าวทุกรายการตามที่กำหนดไว้ในวรรคแรกด้วย

ผู้รับทุนต้องจัดการทำประกันภัยเพื่อคุ้มครองความสูญหายหรือเสียหายสำหรับครุภัณฑ์ที่ใช้ในการดำเนินงานโครงการตามที่ผู้ให้ทุนกำหนด โดยผู้รับทุนเป็นผู้ออกค่าใช้จ่ายในการประกันภัยและระบุให้ผู้ให้ทุนเป็นผู้รับประโยชน์ เว้นแต่ผู้ให้ทุนจะกำหนดกันเป็นอย่างอื่น

ผู้รับทุนต้องใช้และบำรุงรักษาครุภัณฑ์ซึ่งได้รับความเห็นชอบให้จัดซื้อหรือจัดจ้างจากผู้ให้ทุนให้อยู่ในสภาพดี สามารถใช้การได้อยู่เสมอ โดยผู้รับทุนยินยอมให้ผู้ให้ทุนหรือผู้ที่ได้รับมอบหมายจากผู้ให้ทุนตรวจสอบครุภัณฑ์ดังกล่าวได้ตลอดเวลา โดยไม่จำเป็นต้องแจ้งให้ทราบล่วงหน้า และผู้รับทุนต้องจัดทำบัญชีแสดงรายการครุภัณฑ์ซึ่งได้รับอนุญาตให้จัดซื้อหรือจัดจ้างยื่นต่อผู้ให้ทุนภายใน ๓ (สาม) เดือน หลังจากสัญญาสิ้นสุดลง หรือเมื่อมีการยุติ ยกเลิก หรือบอกเลิกสัญญาให้ทุน แล้วแต่กรณี

หากครุภัณฑ์ที่ใช้ในการดำเนินงานโครงการเสียหายหรือสูญหาย โดยเหตุที่ผู้รับทุนต้องรับผิดชอบ ผู้รับทุนจะต้องจัดการซ่อมแซมให้อยู่ในสภาพที่ใช้งานได้หรือจัดหาครุภัณฑ์ใหม่มาทดแทนด้วยค่าใช้จ่ายของผู้รับทุน ในกรณีที่ผู้รับทุนเพิกเฉย ผู้ให้ทุนมีสิทธิที่จะดำเนินการซ่อมแซมเองหรือจัดหาครุภัณฑ์ใหม่มาทดแทน โดยค่าใช้จ่ายที่เกิดขึ้นจากการดำเนินการดังกล่าว ผู้ให้ทุนจะหักจากเงินอุดหนุนซึ่งผู้รับทุนมีสิทธิเบิกในงวดถัดไปหรือเรียกให้ผู้รับทุนจ่ายคืนแก่ผู้ให้ทุนก็ได้

**ข้อ ๑๔** ในกรณีที่ผู้รับทุนละทิ้งงานหรือโครงการ หรือไม่ปฏิบัติตามสัญญาข้อใดข้อหนึ่งโดยไม่ชี้แจงเหตุผลที่เหมาะสมเป็นหนังสือ ผู้ให้ทุนจะมีหนังสือแจ้งให้ผู้รับทุนทราบ โดยจะกำหนดระยะเวลาพอสมควรเพื่อให้ผู้รับทุนปฏิบัติให้ถูกต้องตามสัญญา หากผู้รับทุนไม่ปฏิบัติตามภายในระยะเวลาที่กำหนดดังกล่าว ผู้ให้ทุนมีสิทธิระงับการจ่ายเงินสนับสนุนทั้งหมดหรือบางส่วนหรือบอกเลิกสัญญาได้ทันที ในกรณีที่ผู้ให้ทุนบอกเลิกสัญญาดังกล่าว ผู้รับทุนจะต้องชดใช้คืนเงินทุนทั้งหมดหรือบางส่วนตามที่ผู้ให้ทุนเห็นสมควร รวมทั้งดอกเบี้ยในอัตราร้อยละ 5 (ห้า) ต่อปี ภายใน 15 (สิบห้า) วัน นับแต่วันที่ได้รับหนังสือแจ้งจากผู้ให้ทุน ทั้งนี้ ในกรณีเกิดความเสียหาย แก่ผู้ให้ทุน ผู้รับทุนตกลงยินยอมชดใช้ค่าเสียหายที่เกิดขึ้นจริงทั้งหมดแก่ผู้ให้ทุนทุกประการ

ในกรณีผู้รับทุนไม่สามารถดำเนินงานโครงการต่อไปได้ หรือไม่อาจทำให้แล้วเสร็จได้ และประสงค์จะขอยุติการดำเนินงานโครงการที่ได้รับทุน ผู้รับทุนต้องยื่นคำร้องขอต่อผู้ให้ทุน ผู้ให้ทุนมีสิทธิระงับการจ่ายเงินสนับสนุนทั้งหมดหรือบางส่วนและมีสิทธิเลิกสัญญาได้ตามที่เห็นสมควร ทั้งนี้ ให้นำเงื่อนไขตามสัญญาข้อ ๖ มาใช้บังคับโดยอนุโลม

ในกรณีผู้ให้ทุนพิจารณาเห็นว่าการดำเนินโครงการของผู้รับทุนจะล่าช้าเกินกว่าระยะเวลาที่กำหนดตามสัญญานี้ หรือจะเนิ่นนานเกินกว่าระยะเวลาตามที่ผู้รับทุนได้กำหนดไว้ในโครงการโดยไม่มีเหตุผลอันสมควรจนเป็นเหตุให้โครงการของผู้รับทุนจะไม่เป็นประโยชน์กับผู้ให้ทุนอีกต่อไป ผู้ให้ทุนมีสิทธิจะระงับการจ่ายเงินและบอกเลิกสัญญาตามวิธีการที่ระบุไว้ในวรรคแรก ทั้งนี้ ผู้รับทุนต้องดำเนินการและรับผิดตามความ ในวรรคแรกด้วย

กรณีตามวรรคแรก วรรคสอง และวรรคสาม ผู้ให้ทุนมีสิทธิบันทึกประวัติการรับทุนของผู้รับทุนและ อาจไม่ให้การสนับสนุนอีกต่อไปตามที่ผู้ให้ทุนเห็นสมควร

**ข้อ ๑๕** งานอันมีลิขสิทธิ์ สิทธิบัตร หรือสิทธิในทรัพย์สินทางปัญญา หรือสิทธิอื่นใดของผลงานที่ เกิดขึ้นจากการดำเนินงานภายใต้โครงการที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ให้ผู้ให้ทุนและผู้รับทุนเป็นเจ้าของสิทธิดังกล่าวร่วมกัน ตามที่กำหนดไว้ในประกาศคณะกรรมการกองทุนพัฒนา สื่อปลอดภัยและสร้างสรรค์ เรื่อง การเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนพัฒนาสื่อปลอดภัยและสร้างสรรค์ ประจำปี 2565 เอกสารผนวก ๑ แนบท้ายสัญญานี้ เว้นแต่จะมีการตกลงกันไว้เป็นอย่างอื่นก่อนลงนามในสัญญานี้

สิทธิในการบริหารจัดการและการจัดสรรผลประโยชน์ในทรัพย์สินทางปัญญาของผลงานตาม วรรคแรกให้เป็นสิทธิแต่เพียงผู้เดียวของผู้ให้ทุน เว้นแต่จะมีการตกลงกันไว้เป็นอย่างอื่นก่อนลงนามในสัญญานี้

ให้กรรมสิทธิ์ในรายงานความก้าวหน้าของโครงการ รายงานผลการดำเนินโครงการฉบับสมบูรณ์ และ/หรือผลงานหรือต้นฉบับผลิตภัณฑ์ที่ได้จากการดำเนินงานโครงการ (ถ้ามี) ตกเป็นของผู้ให้ทุน เว้นแต่จะมีการตกลงกันไว้เป็นอย่างอื่นก่อนลงนามในสัญญานี้

ผู้รับทุนจะนำผลงานที่ได้รับจากการดำเนินโครงการไปใช้ประโยชน์เพื่อการศึกษา สาธารณกุศล ผลประโยชน์ทางราชการ หรือสาธารณประโยชน์ใด ๆ ภายใต้วัตถุประสงค์ของกองทุนที่มิได้มุ่งหมายเพื่อการค้ากำไรได้โดยไม่ต้องขออนุญาตจากผู้ให้ทุน แต่หากผู้รับทุนจะนำไปใช้ประโยชน์ใด ๆ ที่มุ่งหมายเพื่อการค้ากำไรจะต้องได้รับอนุญาตเป็นหนังสือจากผู้ให้ทุน และให้เป็นไปตามเงื่อนไขที่ผู้ให้ทุนกำหนด

**ข้อ ๑๖** สิทธิในการขอรับสิทธิบัตรหรือเอกสารแสดงสิทธิใด ๆ เพื่อคุ้มครองทรัพย์สินทางปัญญา ซึ่งเป็นผลมาจากการทำโครงการที่ได้รับการสนับสนุนตามสัญญานี้ให้เป็นของผู้ให้ทุนและผู้รับทุนร่วมกัน เว้นแต่จะมีการตกลงกันไว้เป็นอย่างอื่นก่อนลงนามในสัญญานี้

**ข้อ ๑๗** ผู้รับทุนจะต้องรับผิดชอบแต่โดยลำพังต่อการละเมิดบทบัญญัติแห่งกฎหมายใด ๆ รวมถึงการละเมิดสิทธิในทรัพย์สินทางปัญญาหรือสิทธิอื่นใดของบุคคลอื่น ซึ่งผู้รับทุนนำมาใช้ปฏิบัติงาน ในการดำเนินโครงการตามสัญญา โดยผู้ให้ทุนไม่ต้องรับผิดชอบต่อบุคคลที่สามอันเกิดจากความผิดพลาด หรือการกระทำหรือละเว้นไม่กระทำการของผู้รับทุน หรือบุคลากรของผู้รับทุนทั้งสิ้น

**ข้อ ๑๘** ในกรณีที่ผู้รับทุนจะนำผลงานจากโครงการที่ได้รับทุนตามสัญญานี้ไม่ว่าทั้งหมดหรือบางส่วนไปเผยแพร่ในเอกสารหรือสิ่งพิมพ์ใด ๆ หรือนำไปสาธิตแก่สาธารณชนไม่ว่า ณ ที่ใด ให้ถือเป็นความรับผิดชอบของผู้รับทุน แต่ทั้งนี้ ผู้รับทุนจะต้องระบุข้อความว่า “ได้รับทุนสนับสนุนจากกองทุนพัฒนาสื่อปลอดภัยและสร้างสรรค์หรือข้อความที่สื่อความหมายให้เข้าใจได้ว่าได้รับเงินทุนสนับสนุนจากกองทุนพัฒนาสื่อปลอดภัยและสร้างสรรค์” และให้มีตราสัญลักษณ์ของผู้ให้ทุนปรากฏให้เห็นชัดเจนอยู่ในเอกสาร สิ่งพิมพ์ หรือในการสาธิตด้วยทุกครั้ง

ในกรณีที่ข้อเสนอโครงการของผู้รับทุนได้กำหนดให้มีกิจกรรมเกี่ยวกับการจัดงาน การอบรม ฝึกอบรม การเผยแพร่หรือประชาสัมพันธ์ ผู้รับทุนต้องระบุข้อความว่า “ได้รับทุนสนับสนุนจากกองทุนพัฒนาสื่อปลอดภัยและสร้างสรรค์หรือข้อความที่สื่อความหมายให้เข้าใจได้ว่าได้รับเงินทุนสนับสนุนจากกองทุนพัฒนาสื่อปลอดภัยและสร้างสรรค์” และให้มีตราสัญลักษณ์ของผู้ให้ทุนปรากฏให้เห็นชัดเจนอยู่ในกิจกรรมดังกล่าวด้วยทุกครั้ง

ในกรณีที่ผลของโครงการที่ได้รับทุนตามสัญญานี้จะนำไปสู่การประดิษฐ์หรือการออกแบบผลิตภัณฑ์ที่อาจขอรับสิทธิบัตรได้ ผู้รับทุนจะต้องไม่นำผลงานอันเนื่องมาจากโครงการนี้ไปเผยแพร่ไม่ว่าทั้งหมดหรือบางส่วนในเอกสารหรือสิ่งตีพิมพ์ใด ๆ จนกว่าผู้ให้ทุนและผู้รับทุนจะได้รับการจดทะเบียนสิทธิบัตรร่วมกัน เพื่อการประดิษฐ์หรือออกแบบผลิตภัณฑ์ดังกล่าวถูกต้องครบถ้วนแล้ว

ในกรณีที่ผลของโครงการที่ได้รับทุนตามสัญญานี้เป็นงานอันมีลิขสิทธิ์หรือทรัพย์สินทางปัญญาอื่นใด ผู้รับทุนจะต้องรีบแจ้งเป็นหนังสือให้ผู้ให้ทุนทราบภายใน 15 (สิบห้า) วัน นับแต่วันที่ผลงานอันมีลิขสิทธิ์หรือทรัพย์สินทางปัญญาอื่นใดแล้วเสร็จ เพื่อให้ผู้ให้ทุนและผู้รับทุนจะได้รับการจดทะเบียนทรัพย์สินทางปัญญาร่วมกัน

**ข้อ ๑๙** ผู้รับทุนจะต้องให้ความร่วมมือกับผู้ให้ทุนในการเผยแพร่ประชาสัมพันธ์ผลการดำเนินงานโครงการ

**ข้อ ๒๐** ในกรณีที่มีผู้ร่วมโครงการหลายคน ผู้รับทุนจะต้องเป็นผู้ตรวจสอบดูแลผู้ร่วมโครงการทุกคนให้ปฏิบัติตามกฎหมาย ระเบียบ ข้อบังคับ และหลักเกณฑ์ที่เกี่ยวข้องของผู้ให้ทุนอย่างเคร่งครัด

**ข้อ ๒๑** ผู้รับทุนขอรับรองว่าบรรดาเอกสารหรือข้อความใด ๆ อันปรากฏในเอกสารซึ่งผู้รับทุนได้ยื่นเพื่อขอรับทุน หรือถ้อยคำใด ๆ ซึ่งผู้รับทุนได้แจ้งแก่ผู้ให้ทุนเพื่อขอรับทุนตามสัญญานี้ รวมทั้งเอกสารในรายงานเกี่ยวกับโครงการและหลักฐานอื่นใดที่เสนอต่อผู้ให้ทุนเป็นความจริงทุกประการและยินยอมให้ผู้ให้ทุน หรือผู้ที่ได้รับมอบหมายจากผู้ให้ทุนตรวจสอบได้

ผู้รับทุนต้องดำเนินงานตามรายละเอียดโครงการและปฏิบัติให้ถูกต้องตามเงื่อนไขการรับทุนสนับสนุน ตามเอกสารภาคผนวกแนบท้ายสัญญาทุกประการ

**ข้อ ๒๒** หากมีค่าภาษีอากร หรือค่าใช้จ่ายอื่นใดก็ตามที่เกิดขึ้นจากการได้รับเงินทุนตามสัญญานี้ หรือค่าใช้จ่ายใด ๆ ที่เรียกเก็บโดยส่วนราชการ และ/หรือหน่วยงานของรัฐและ/หรือค่าใช้จ่ายหรือค่าธรรมเนียมเรียกเก็บจากธนาคาร ให้ผู้รับทุนเป็นผู้รับผิดชอบแต่เพียงฝ่ายเดียว และไม่ถือเป็นค่าใช้จ่ายที่อยู่ในข่ายที่จะได้รับเงินทุนภายใต้สัญญานี้

**ข้อ ๒๓** เอกสารแนบท้ายสัญญาดังต่อไปนี้ถือเป็นส่วนหนึ่งของสัญญานี้

๒๓.๑ ผนวก ๑ ประกาศคณะกรรมการกองทุนพัฒนาสื่อปลอดภัยและสร้างสรรค์ เรื่อง การเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนพัฒนาสื่อปลอดภัยและสร้างสรรค์ ประจำปี 2565 ลงวันที่.. เดือน... พ.ศ. .... จำนวน.......(........) หน้า

๒๓.๒ ผนวก ๒ โครงการ/กิจกรรม.................................ในการขอรับการจัดสรรเงินสนับสนุนจากกองทุนพัฒนาสื่อปลอดภัยและสร้างสรรค์ของผู้รับทุน ที่ได้รับอนุมัติทุนสนับสนุน และรายชื่อหัวหน้าโครงการ และผู้เข้าร่วมโครงการรวมจำนวน....................(............) หน้า

๒๓.๓ ผนวก ๓ สำเนาสมุดบัญชีธนาคาร จำนวน 1 (หนึ่ง) หน้า

๒๓.๔ ผนวก ๔ เอกสารหรือหลักฐานการอนุมัติการโอนเงินเข้าบัญชีของผู้รับทุนจำนวน ............ (.......) หน้า

23.5 ผนวก 5 แผนปฏิบัติการและแผนการใช้จ่ายเงินโครงการ จำนวน............. (......) หน้า

๒๓.๖ ผนวก ๖ ข้อบังคับคณะกรรมการกองทุนพัฒนาสื่อปลอดภัยและสร้างสรรค์ว่าด้วยหลักเกณฑ์และวิธีการจัดสรรเงินแก่โครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์ พ.ศ. ๒๕๖๐ และที่แก้ไขเพิ่มเติม จำนวน 14 (สิบสี่) หน้า

23.7 ผนวก 7 บันทึกข้อตกลงแนบท้ายสัญญาให้ทุนสนับสนุนจากกองทุนพัฒนาสื่อปลอดภัยและสร้างสรรค์ เลขที่..............จำนวน 1 (หนึ่ง) หน้า

ข้อความใดในเอกสารแนบท้ายสัญญาที่ขัดแย้งกับข้อความในสัญญานี้ ให้ใช้ข้อความในสัญญานี้บังคับ และในกรณีที่ข้อความเอกสารแนบท้ายสัญญาขัดแย้งกันเองหรือมิได้กำหนดไว้ ผู้รับทุนจะต้องปฏิบัติตาม คำวินิจฉัยของผู้ให้ทุน

สัญญานี้ทำขึ้นเป็นสองฉบับมีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความโดยละเอียดตลอดแล้ว จึงได้ลงลายมือชื่อพร้อมทั้งประทับตรา (ถ้ามี) ไว้เป็นสำคัญต่อหน้าพยาน โดยผู้ให้ทุน และผู้รับทุน ต่างเก็บไว้ฝ่ายละหนึ่งฉบับ

(ลงชื่อ).............................................................ผู้ให้ทุน (ลงชื่อ)..............................................................ผู้รับทุน

(นายธนกร ศรีสุขใส) (.............................................................)

กองทุนพัฒนาสื่อปลอดภัยและสร้างสรรค์

(ลงชื่อ)..............................................พยานฝ่ายผู้ให้ทุน (ลงชื่อ)................................................พยานฝ่ายผู้รับทุน

(.....................................................) (...................................................)